ইন ইয়র হাউজ ১২: ইট'স টাইম
ইন ইয়র হাউজ (এছাড়াও ইন ইয়র হাউজ: ইট'স টাইম অথবা ইন ইয়র হাউজ ১২ নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি ইন ইয়র হাউজ কালানুক্রমিকের অধীনে প্রচারিত দ্বাদশ অনুষ্ঠান ছিল। এই অনুষ্ঠানটি ১৯৯৬ সালের ১৫ই ডিসেম্বর তারিখে মার্কিন যুক্তরাষ্ট্রের ফ্লোরিডার ওয়েস্ট পাম বিচের ওয়েস্ট পাম বিচ অডিটোরিয়ামে অনুষ্ঠিত হয়েছে। প্রাক-প্রদর্শনে চারটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে সাইকো সিড ডাব্লিউডাব্লিউএফ চ্যাম্পিয়নশিপ ম্যাচে ব্রেট হার্টকে পরাজিত করেছে। অন্যান্য শীর্ষস্থানীয় ম্যাচে, দি আন্ডারটেকার আর্মাগেডন রুলস ম্যাচে দি এক্সিকিউশনারকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে মার্ক মেরো হান্টার হার্স্ট হেমসলিকে কাউন্টআউটের মাধ্যমে পরাজিত করেছে।